**SAK 9 b:**

**Styrets økonomiske beretning for 2023**

Styret mener klubben har en sunn økonomi. Også i 2023 ble det et overskudd, som viser at vi har kontroll på kostnadene. Ett av tiltakene vi gjennomførte i 2023 var å prøve å redusere strømutgiftene, som har vært noen av de høyeste kostnadene vi har slitt med. Hytta ble delvis etterisolert og det ble installert bergvarme i deler av hytta. Prognosene etter de første månedenes drift ser gode ut. En 40 prosent reduksjon av strømutgiftene er innenfor rekkevidde.

Inntektsmessig er det hytteutleie som er vår viktigste kilde, men også gode bidrag fra sponsorer, og ikke minst store gavetildelinger sikrer at vi kan videreutvikle klubbens anlegg. Våre egne medlemmer bidrar også godt i form av medlemskontingenter og treningsavgifter. Kiosken på Venås gir oss ikke mye inn i kassa, men vi mener at det er et viktig signal til befolkningen at vi tilbyr søndagsåpen hytte.